**Dr. Rado Bohinc**

**Govor na slovesnosti ob 82 letnici OF, Ankaran, 23.4. 2023**

**POZDRAVLJAM VSE BORKE IN BORCE NOB IN VETERANE VOJNE ZA SLOVENIJO**, spoštovane goste in vse udeležence današnje proslave ob 82. obletnici ustanovitve OF.

**Ustanovitev in delovanje Osvobodilne fronte slovenskega naroda (OF, 27. aprila 1941) je bila za obstoj slovenskega naroda in razvoj države zgodovinsko prelomna - je temelj slovenske državnosti in kasnejše osamosvojitve.**

OF je vodila in zmagala boj za osvoboditev in združitev Slovencev… kot del zmagovitega protinacističnega zavezništva.

Z mednarodno priznano partizansko vojsko je OF rešila obstoj narodne skupnosti, osvobodila domovino in jo združila s Primorsko.

Ta boj nam je Slovencem dal samozavest in nas oblikoval kot narod z državnostjo, v tedaj lastni republiki.

TA BOJ JE BIL **ZGODOVINSKI NAVDIH OSAMOSVOJITVE** V LASTNO DRŽAVO 50 LET KASNEJE.

**Ta boj dobrega proti zlu, žal, traja še danes,** … zoper naraščajoči fašizem, na evropskih in tudi slovenskih tleh, pod krinko boja zoper izmišljeni kulturni marksizem……

**Spoštovani**

**Vrednote OF, ki so tedaj nadstrankarsko povezovale večino Slovenk in Slovencev v partizanskem boju, so temelj delovanja ZZB še danes: To so: RESNICA, SVOBODA, SOLIDARNOST, DOMOLJUBJE in NARODNA ENOTNOST.**

**1. Naša prva temeljna vrednota je RESNICA:**

**Izkrivljena zgodovina ni verodostojni temelj za skupno prihodnost.**

Osvobodilni in osamosvojitveni narodni odpor, oba zaslužita spoštljivo priznanje in se morata tudi resnicoljubno in pošteno prenašati na nove rodove (tudi v učne načrte o zgodovini slovenskega naroda v šolah).

**Muzejska razprtija,** ki poudarja **različno ideološko vrednotenje** obeh velikih zmag uporništva in poguma slovenskega naroda: narodne osvoboditve in osamosvojitve, **je zgolj še en neverodostojen poizkus razdeliti slovensko narodno zavest in domoljubje** in **tudi slovenske ljudi** na 2 različni zgodovini oz. zgodovinski obdobji in celo na 2 različna muzeja.

**Še enkrat ponovimo: tako kot smo ponosni na NOB, smo ponosni tudi na slovensko osamosvojitev; OBOJE JE NERAZDRUŽLJIV DEL VELIKE ZGODOVINE SLOVENSKEGA NARODA.**

Resnično prikazovanje zgodovinskih dejstev o drugi svetovni vojni **lahko temelji na odpuščanju, ne pa na zgodovinski pozabi ali celo zlorabi!**

**Ponudbe za spravo** ki temeljijo:

**- na enačenju mednarodno priznane NOB z izdajstvom** pod neposrednim fašističnim nacističnim poveljstvom in na lažeh o državljanski vojni

**- NE TEMELJIJO NA RESNICI; zato niso niti iskrene niti poštene;**

To so nepošteni poskusi Slovencem odvzeti zgodovinski spomin – to je brezupni poizkus **retroaktivne kulturne revolucije (revolucije za nazaj**);

**To ne gre! To se preprosto ne da!**

Vsi moramo prispevati k pomiritvi in spoštovanju vseh žrtev, kot **temeljema sožitja .**

**ZZB je nekajkrat, v prid resnici, obsodila in izrecno obžalovala medvojne in povojne poboje** ter poudarila stališče do spoštljivega pokopa vseh mrtvih.

Hkrati pa **ODLOČNO NASPROTUJE IZKORIŠČANJU TEH VPRAŠANJ, ŠE POSEBEJ PIETETE DO MRTVIH, ZA OŽIVLJANJE IDEOLOŠKIH IN POLITIČNIH NASPROTIJ!**

**2. Naša temeljna vrednota je SVOBODA**

**SVOBODA je vrednota, ki nima cene**!

V vojnah (NO in osamosvojitveni) so **domoljubi za svobodo žrtvovali življenja**; vsem jim dolgujemo pieteto, hvaležnost in spomin.

V miru je **omejevanje ali zloraba svobode**  **kršitev človekovih pravi**c **(npr. zloraba svobode izražanja** ali posegi v dostojanstvo človeka).

**ZLORABA SVOBODE IZRAŽANJA JE SOVRAŽNI GOVOR**; **je javno sovražno izražanje namenjeno:**

- razpihovanju sovraštva, nestrpnosti in diskriminacije proti drugače mislečim,

- poniževanju, zapostavljanju, strašenju,

- diskreditaciji (lustraciji) javnih osebnosti, ki jim niso pogodu, ki ne razmišljajo, tako, kot je po njihovem prav, ki niso, ali niso bili na pravi strani.

**…pa naj bo to v hramu demokracije, na strankarski tribuni ali po twiterju…… ---vse samo zaradi kovanja strankarskih dobičkov z delitvijo ljudi.**

**NE, TO NISO DEJANJA SVOBODE; to gre preko meja demokracije in pravne države!**

Takšno početje spada v sodne dvorane in na najtemnejše strani zgodovine političnih zlorab in miselnih deliktov.

**Tudi odstranjevanje spomenikov NOB,** z zlagano zgodovinsko argumentacijo, da gre za znake totalitarizma, ni dejanje svobode; je moralno in kulturno zavržno početje.

Prav tako kot **enačenje nekdanje slovenske družbene ureditve** s totalitarnimi ideologijami kakršni sta nacizem in stalinizem.

**3. Naša skupna vrednota je DOMOLJUBJE**

**DOMOLJUBJE** je spoštovanje naroda, njegove zgodovine in kulture in priklanjanje njegovim zgodovinskim prebojem, uspehom in žrtvam.

**Domoljubje je pot za doseganje narodne enotnosti.**

**DOMOLJUBJE DAJE MORALNO MOČ IN SPOSOBNOST POVEZOVATI SE IN DOSEGATI NARODNO ENOTNOST** za cilje, ki so v korist ljudi, slovenskega naroda in države.

**Velja tudi obratno:** dnevno politični manevri usmerjeni v rušenje narodne enotnosti in v ideološko razslojevanje in razkosanje narodnega telesa, poglabljanje sovražnosti in delitve, **niso domoljubje.**

**NARODNA ENOTNOST temelji na sporočilu OF**, ki je bilo zmagoslavno nagrajeno**: za narodovo osvoboditev je potrebno skupno delovanje političnih in narodovih silnic, ki ni ideološko pogojeno in izključujoče.**

**Narodna enotnost in upoštevanje interesov slovenskih ljudi bi moralo biti temeljno vodilo delovanja političnih voditeljev in strank tudi danes**

**4. Vrednota ZZB je SOLIDARNOST**

**Solidarnost je spoštovanja vredna slovenska tradicija, ki nas je pripeljala do visokih standardov v zdravstvu šolstvu, kulturi in socialni varnosti**, kar moramo skrbno varovati in ohraniti.

Zato je tudi v Sloveniji neizogiben **spopad s prevladujočo neoliberalno razvojno paradigmo**, ki poglablja dohodkovno in družbeno neenakost.

Uveljaviti moramo model **gospodarske rasti, ki koristi vsem** ljudem, ki temelji na spodbujanju ustvarjalnosti, osebnostni rasti, blaginji za vse in solidarnosti.

Biti moramo del širšega globalnega dogovora o **pravičnem zelenem prehodu** in skrbni presoji **vplivov tehnološkega razvoja (posebej digitalizacije) na človeka in skupnost.**

**Spoštovani**

**ZZB je družbeno odgovorna, kritično angažirana** in konstruktivna civilno družbena organizacija: ZATO SE OPREDELJUJEMO TUDI DO **AKTUALNIH DRUŽBENIH VPRAŠANJ:**

**- Podpiramo uspehe vlade pri razreševanju energetske krize in draginje** ter skrbi za ohranjanje življenjske ravni;

**- Pričakujemo, da bomo uspehe zdravstvene reforme zares in čimprej občutili** predvsem v hitrejši dostopnosti do zdravstvene oskrbe in skrajšanju čakalnih vrst;

**- Pričakujemo tudi, da bo končno prednostna tudi vzpostavitev dolgotrajne oskrbe;**

**- Ni pa nam vseeno, kako državni organi nemočno spremljajo strankarski prevzem javne RTV in posledično padec njene kakovosti in gledanosti, IN NE PREPREČIJO OGROŽANJA USTAVNE SVOBODE IZRAŽANJA IN PRAVICE JAVNOSTI DO (OBJEKTIVNE OBVEŠČENOSTI).**

**Zaključek**

**Slovenci smo v 30 letih samostojnosti veliko dosegli in zgodovinsko dejanje osamosvojitve je vsekakor bilo prelomno**.

**Ni razlogov za malodušje**, še manj za strankarsko zatikanje palic v kolesje narodnega napredka in za spotikanje drug drugega.

**STOPITI MORAMO SKUPAJ, DOSEČI NARODNO ENOTNOST**!...kot samozavesten narod, ki je velik po pogumu, svobodoljubnosti, po vrednotah in velikem srcu, po človečnosti in tudi po sposobnosti, da gre v korak z najboljšimi.

Zveza borcev se bo, **kot naslednica OF** in v sodelovanju z drugimi, še naprej odločno zavzemala za udejanjanje svojih vrednot.

**Vrednote OF so v svojem bistvu občečloveške, moralne, humanistične in mednarodnopravno utemeljene.**

**SKUPNI IMENOVALEC TEH VREDNOT PA JE NAJVIŠJA VREDNOTA – TO JE RESNICA.**

**Od srca čestitke k prazniku!**